**Ιωάννινα, 13Δεκεμβρίου 2021**

**Ανακοίνωση σχετικά με τον προγραμματισμό εκδήλωσης την Πέμπτη 16 Δεκεμβρίου 2021**

Προς τα αξιότιμα μέλη της πανεπιστημιακής κοινότητας του Πανεπιστημίου Ιωαννίνων.

Με αφορμή τον πρόσφατο εορτασμό της διεθνούς ημέρας για άτομα με αναπηρία (3 Δεκεμβρίου), σας καλούμε στη διαδικτυακή εκδήλωση την **Πέμπτη 16 Δεκεμβρίου, 6 μμ.**

Τίτλος της εκδήλωσης είναι ο **Αντίκτυπος της Πανδημίας στους φοιτητές με αναπηρίες και άλλες κοινωνικές ευαλωτότητες**.

Το θέμα θα το προσεγγίσουν εκπρόσωποι των κοινωνικών υπηρεσιών του Πανεπιστημίου από τη Μονάδα Προσβασιμότητας και Κοινωνικής Στήριξης, τη Φοιτητική Μέριμνα, καθώς και τη Δομή Απασχόλησης και Σταδιοδρομίας (ΔΑΣΤΑ)εκ μέρους των υπηρεσιών σταδιοδρομίας του Πανεπιστημίου Ιωαννίνων, στοχεύοντας να αναδείξουν τις δυσκολίες με τις οποίες οι συγκεκριμένες ομάδες συνανθρώπων μας έρχονται αντιμέτωπες, καθώς και τις όποιες αποκρίσεις υπήρξαν και τις προοπτικές που αναφύονται καθ' οδόν της εξελισσόμενης πανδημίας.

Η κύρια ομιλία θα πραγματοποιηθεί από τον καθηγητή του Παιδαγωγικού τμήματος **κ. Σπυρίδωνα - Γεώργιο Σούλη**, ο οποίος θα προβεί σε μία σφαιρική προσέγγιση στο θέμα.

Τον κύριο ομιλητή θα πλαισιώσουν με σύντομες παρεμβάσεις τους οι παρακάτω:

**Δημήτρης Παρασκευάκης,** από τη Μονάδα Προσβασιμότητας και Κοινωνικής Στήριξηςμε παράλληλο συντονιστικό ρόλο της συνάντησης.

**Εκάβη Βαμβέτσου,** από το τμήμα Υγειονομικής Περίθαλψης της Φοιτητικής Μέριμνας.

**Ευθαλία Γερωνυμάκη** από τη ΔΑΣΤΑ.

 Η εκδήλωση θα γίνει μέσω της εφαρμογής δικτύωσης MicrosoftTEAMS(κατευθυνθείτε[εδώ](https://teams.microsoft.com/l/meetup-join/19%3a0b71349c414c42e18be9d3d9a33f7152%40thread.tacv2/1639226515123?context=%7b%22Tid%22%3a%2208bea52a-5ad3-4627-9549-5ff3a65676be%22%2c%22Oid%22%3a%22208003cc-8399-4ab8-b4c1-4c265348f7dd%22%7d)).